પ્રદેશ કોંગ્રેસનાં સૂત્રો કહે છે, છેક ગત તા.પ ડિસેમ્બરથી હાઇકમાન્ડે દાવેદારોમાં વિધાનસભાની ટિકિટ માટેનું ફોર્મનું વિતરણ શરૂ કર્યું હતું. રાજ્યભરમાંથી ૧પરપ દાવેદારોએ વિધાનસભાની ચૂંટણી કોંગ્રેસમાંથી લડવાની ઇચ્છા દર્શાવીને પોતાના બાયોડેટા પક્ષને સુપરત કરતાં ફોર્મ વિતરણનો બીજો તબક્કો હાથ ધરાયો હતો, જોકે આશ્ચર્યજનક રીતે પ્રદેશ કોંગ્રેસ કાર્યાલયમાં દાવેદારોના જમા થયેલા બાયોડેટા કરતાં વધુ ફોર્મ ભરાઇને આવ્યાં છે, જોકે દાવેદારો પાસેથી ફક્ત ચીલાચાલુ પ્રકારની જ માહિતી મંગાવાતાં આ બાબત પણ વિવાદાસ્પદ બની છે.